ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
2வது ஜி 20 சுகாதாரப் பணிக்குழுக் கூட்டம் கோவாவில் ஏப்ரல் 17-ல் தொடங்குகிறது
இந்தியா தலைமையில் ஜி 20 2வது சுகாதார பணிக்குழு கூட்டம் 2023 ஏப்ரல் 17 முதல் 19 வரை கோவாவில் நடைபெறஉள்ளது. ஜி 20 உறுப்பினர்களின் 19 நாடுகள், 10 விருந்தினர் நாடுகள் மற்றும் 22 சர்வதேச அமைப்புகளைச் சேர்ந்த 180க்கும் அதிகமானப் பிரதிநிதிகள் இதில் பங்கேற்கின்றனர்.
2வது சுகாதாரப் பணிக்குழுக் கூட்டத்தில் ஜி 20 சுகாதாரத் திட்டத்தின் கீழ் அடையாளம் காணப்பட்ட பின்வரும் மூன்று முன்னுரிமை கருப்பொருளில் விவாதங்கள் இருக்கும்:
முன்னுரிமை I: சுகாதார அவசரகாலத் தடுப்பு, தயார்நிலை மற்றும் சிகிச்சை  மீது கவனம் செலுத்துதல்):
முன்னுரிமை II: பாதுகாப்பான, பயனுள்ள, தரமான மற்றும் கட்டுப்படியாகக்கூடிய மருத்துவ எதிர்ப்பு நடவடிக்கைகள்  ஆகியவற்றுக்கு எளிதாக அணுகுதல் மற்றும் கிடைக்கும் தன்மையை மையமாகக் கொண்டு மருந்துத் துறையில் ஒத்துழைப்பை வலுப்படுத்துதல்
முன்னுரிமை III: டிஜிட்டல் சுகாதாரக் கண்டுபிடிப்புகள் மற்றும் உலகளாவிய சுகாதார ஈடுபாடு மற்றும் சுகாதார சேவை வழங்குவதை மேம்படுத்துவதற்கான தீர்வுகள்"
‘விருந்தினர்கள் கடவுளுக்கு நிகரானவர்கள்’ என்ற இந்தியத் தத்துவத்தின் அடிப்படையில் இந்தியாவின் வளமான பன்முகத்தன்மை மற்றும் கலாச்சாரத்தை வெளிப்படுத்தும் வகையில் கோவா கலாச்சார சுவைகளுடன் கூடிய பல கலாச்சார நிகழ்ச்சிகளுக்கும் திட்டமிடப்பட்டுள்ளது. கோவாவின் சமையல் கலாச்சாரத்தையும், அதன் இயற்கை அழகு மற்றும் தாராளமான விருந்தோம்பலையும் பிரதிநிதிகள் அனுபவித்து மகிழ்வார்கள்.
ஜி 20 விவாதங்களை செழுமைப்படுத்தவும், வலுசேர்க்கவும், உதவி செய்யவும் சுகாதாரப் பணிக்குழுக் கூட்டங்களுடன் நான்கு துணை நிகழ்வுகளை நடத்த இந்தியா திட்டமிட்டுள்ளது. 2023, ஏப்ரல் 18 - 19 தேதிகளில் கோவாவில் சுகாதாரப் பணிக்குழுவின் 2வது கூட்டத்திற்கிடையே டிஜிட்டல் சுகாதாரம் பற்றிய ஒரு துணை நிகழ்வு நடைபெறும். நாடு முழுவதும் வெவ்வேறு இடங்களில் கூட்டங்கள் நடைபெறும். இது இந்தியாவின் வளமான மற்றும் பன்முகத்தன்மை கொண்ட கலாச்சார வெளிப்பாட்டை நோக்கமாகக் கொண்டதாகும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சுற்றுலாத் தளங்களுக்கான சாலை இணைப்பை அதிகரிப்பதற்கான தேசிய நெடுஞ்சாலைகள் மேம்பாடு
தேசிய நெடுஞ்சாலைகளைப் பராமரித்து மேம்படுத்துவது மத்திய சாலைப்போக்குவரத்து மற்றும் நெடுஞ்சாலை அமைச்சகத்தின் முக்கியப் பொறுப்பாகும். இதனை சிறப்பாக செய்து வரும் அமைச்சகம் சுற்றுலாத் தளங்களை தேசிய நெடுஞ்சாலைகளுடன் இணைப்பதற்காக பல்வேறு வசதிகள் போதுமான சமிக்ஞை பலகைகள், சாலையோரத் தடுப்பு மற்றும் அழகுப்படுத்துதல் போன்ற பல்வேறு வளர்ச்சித் திட்டங்களை மேற்கொண்டு வருகிறது.
மேலும், போக்குவரத்து நெரிசலைப் போக்கும் வகையில் 28 நகரங்களில் வட்டச்சாலைகள் அமைக்கப்பட்டு வருகிறது. போக்குவரத்து மிகுந்த இடங்களைக் கண்டறிந்து அதற்கு தீர்வு காணும் நடவடிக்கைகளை அமைச்சகம் செய்து வருகிறதுஃ
மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி, மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம். https://pib.gov.in/PressReleasePage.aspx?PRID=1885357
மின்னணு மற்றும் தகவல் தொழில்நுட்பம்
இந்திய தொழில்நுட்ப சூழலியல் வளர்ச்சியை செயற்கை நுண்ணறிவு வேகமாக செயல்படுத்தும்: மத்திய இணையமைச்சர் திரு.ராஜீவ் சந்திரசேகர்
மீள் வளர்ச்சிக்கான செயற்கை நுண்ணறிவு என்ற தலைப்பில் அசோசேம் அமைப்பு காணொலி வாயிலாக ஏற்பாடு செய்திருந்த மாநாட்டில் பேசிய மத்திய திறன் வளர்ச்சி மற்றும் தொழில் முனைவோர் துறை மற்றும் மின்னணு, தகவல் தொழில்நுட்பத் துறை இணையமைச்சர் திரு.ராஜீவ் சந்திரசேகர், “இந்திய தொழில்நுட்ப சூழலியல் வளர்ச்சியை செயற்கை நுண்ணறிவு வேகமாக செயல்படுத்தும்” என்று தெரிவித்துள்ளார்.
நிகழ்ச்சியில் பேசிய திரு.ராஜீவ் சந்திரசேகர், செயற்கை நுண்ணறிவு சிலருக்கு பெரும் தொழிலாக உள்ள நிலையில், இந்திய அரசைப் பொறுத்தவரை, செயற்கை நுண்ணறிவு – வழிமுறைகளைப் பயன்படுத்துவது என்றுதான் கருதுகிறது. அரசு ஆளுகையின் செயல்பாடுகளை மேம்படுத்தவும், வேளாண் திட்டங்கள், ராணுவம், பாதுகாப்பு மற்றும் புலனாய்வு சார்ந்த திட்டங்கள், வருவாய் / வரிவசூல் மற்றும் சட்டம் – நிதி சார்ந்த பணிகளை விரைவுபடுத்த உதவும் என்றும் அமைச்சர் குறிப்பிட்டார். ஊரக அகன்றகற்றை இணைப்பு திட்டமான பாரத்நெட் திட்டத்தின் மூலம் இந்தியா, அதிக அளவில் இணைப்பு வசதிகளைக் கொண்ட நாடாக உருவாகும் என்றும் அவர் தெரிவித்தார்.
உள்துறை அமைச்சகம்
பத்ம விருதுகள்-2024 க்கான பரிந்துரைகளை 2023 செப்டம்பர் 15 வரை அனுப்பலாம்
குடியரசு தினத்தை முன்னிட்டு அறிவிக்கப்படும் 2024 ஆம் ஆண்டுக்கான பத்ம விருதுகளுக்கு தகுதியானவர்களை ஆன்லைன் வாயிலாக பரிந்துரைப்பதற்கான விண்ணப்பப் பதிவு மே 1, 2023 அன்று தொடங்கப்பட்டுள்ளன. பத்ம விருதுகளுக்கு விண்ணப்பிப்பதற்கான கடைசி தேதி செப்டம்பர் 15 ஆம் தேதியாகும். பத்ம விருதுகளுக்கான பரிந்துரைகள் ராஷ்டிரிய புரஸ்கார் இணையதளத்தில் https://awards.gov.in ஆன்லைனில் பெறப்படும்.
பத்ம விபூஷண், பத்ம பூஷண் மற்றும் பத்மஸ்ரீ ஆகிய பத்ம விருதுகள் நாட்டின் மிக உயர்ந்த குடிமக்கள் விருதுகளில் ஒன்றாகும். 1954 ஆம் ஆண்டில் நிறுவப்பட்ட இந்த விருதுகள் ஒவ்வொரு ஆண்டும் குடியரசு தினத்தை முன்னிட்டு அறிவிக்கப்படுகின்றன. கலை, இலக்கியம் மற்றும் கல்வி, விளையாட்டு, மருத்துவம், சமூகப் பணி, அறிவியல் மற்றும் பொறியியல், பொது விவகாரங்கள், மக்கள் சேவை, வர்த்தகம் மற்றும் தொழில்துறை போன்ற அனைத்து துறைகள் / துறைகளில் தனித்துவமான மற்றும் விதிவிலக்கான சாதனைகள் / சேவைகளுக்காக இந்த விருது வழங்கப்படுகிறது. இனம், தொழில், பதவி அல்லது பாலின வேறுபாடின்றி அனைத்து நபர்களும் இந்த விருதுகளுக்கு தகுதியுடையவர்கள் ஆவர். மருத்துவர்கள் மற்றும் அறிவியலாளர்களைத் தவிர பொதுத்துறை நிறுவனங்களில் பணிபுரிபவர்கள் உள்ளிட்ட அரசு ஊழியர்கள் பத்ம விருதுகளுக்கு தகுதியற்றவர்கள்.
பத்ம விருதுகளுக்கு தகுதியானவர்களை அனைத்து மக்களும் பரிந்துரைக்கலாம். விருது பெற விரும்புவோர் தங்களுக்கு தாங்களே சுயமான பரிந்துரைகளையும் அனுப்பலாம். சமூகத்தில் நலிந்த பிரிவினர், ஆதிதிராவிடர் மற்றும் பழங்குடியினர், மாற்றுத் திறனாளிகள் மற்றும் சமூகத்திற்கு தன்னலமற்ற சேவை செய்யும் நபர்களில் உண்மையிலேயே அங்கீகரிக்கப்பட வேண்டிய திறமையான நபர்களை அடையாளம் காண ஒருங்கிணைந்த முயற்சிகள் மேற்கொள்ளப்படலாம்.
பரிந்துரைகள், ராஷ்டிரிய புரஸ்கார் போர்ட்டலில் https://awards.gov.in உள்ள படிவத்தில் குறிப்பிடப்பட்டுள்ள அனைத்து தொடர்புடைய விவரங்களையும் கொண்டிருக்க வேண்டும், அதிகபட்சம் 800 வார்த்தைகளில் மேற்கோள் காட்டப்படுபவர் / அவரது துறை / துறையில் பரிந்துரைக்கப்பட்ட நபரின் தனித்துவமான மற்றும் விதிவிலக்கான சாதனைகள் / சேவையை தெளிவாக வெளிப்படுத்த வேண்டும்.
இது தொடர்பான விவரங்கள் உள்துறை அமைச்சகத்தின் https://mha.gov.in இணையதளத்திலும், பத்ம விருதுகள் இணையதளத்திலும் https://padmaawards.gov.in 'விருதுகள் மற்றும் பதக்கங்கள்' என்ற தலைப்பின் கீழ் கிடைக்கின்றன. இந்த விருதுகள் தொடர்பான சட்டங்கள் மற்றும் விதிகள் https://padmaawards.gov.in/AboutAwards.aspx இணைப்பில் உள்ளன.
பிரதமர் அலுவலகம்
தாத்ரா மற்றும் நகர் ஹவேலியில் பிரதமர் பல்வேறு அரசு திட்டங்களை தொடங்கி வைத்தார்
தாத்ரா மற்றும் நகர் ஹவேலி யூனியன் பிரதேசத்தின் சில்வசாவில் நடைபெற்ற நிகழ்ச்சியில் பிரதமர் திரு. நரேந்திர மோடி இன்று பல்வேறு நலத் திட்டங்களை துவக்கிவைத்தார். அரசு கட்டிடங்கள், சூரிய மின் தகடுகள் திட்டம், மக்கள் மருந்தக மையங்கள், பாஸ்போர்ட் சேவை மையங்கள் ஆகியவை இதில் அடங்கும்.
ஏற்கனவே நடைமுறையில் உள்ள அரசு திட்டங்களின் கீழ் மாற்றுத் திறனாளிகளுக்கு உதவி சாதனங்களையும், மற்ற பயன் பொருட்களையும் விநியோகித்தார்.
இந்த விழாவில் பேசிய பிரதமர், பிரதமராக தாத்ரா மற்றும் நகர் ஹவேலிக்கு தான் வருவது இதுவே முதல் முறை எனினும் இதற்கு முன் பல முறை தான் இங்கு வந்துள்ளதாக கூறினார்.
தான் பிரதமராக பொறுப்பேற்ற போது தாத்ரா மற்றும் நகர் ஹவேலியில் வளர்ச்சி திட்டங்களின் பயன்கள் எவ்வாறு உள்ளது என்பது குறித்த அறிக்கையை பெற்றதாகவும், அன்று முதல் மத்திய அரசு தேவையான அனைத்து நடவடிக்கைகளையும் எடுத்து வருவதாகவும் கூறினார்.
வளர்ச்சி திட்டங்கள் குறித்து பேசிய பிரதமர், ஒவ்வொரு இந்திய குடிமகனுக்கும் வீட்டு வசதி அவசியமாகும் என்று கூறினார். இலவச எரிவாயு திட்டத்தின் கீழ் பயன் அடைபவர்களின் எண்ணிக்கை அடுத்த ஆண்டுக்குள் இரண்டு கோடியை தாண்டி இருக்கும் என்று கூறினார்.
ஏழை மற்றும் நடுத்தர மக்களிடம் கொள்ளை அடிப்பதை மத்திய அரசு ஒரு போதும் அனுமதிக்காது என்று கூறிய பிரதமர் அங்கு கூடியிருந்த பொது மக்களை பணமில்லா பரிவர்த்தனைகளுக்காக பீம் கைபேசி செயலியை பதிவிறக்கம் செய்யும்படி கேட்டுக்கொண்டார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 109.08 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 10,126பேருக்கு புதிதாக தொற்று ஏற்பட்டுள்ளது. கடந்த 266 நாட்களில் இதுவே குறைவானதாகும்
குணமடைந்தோர் விகிதம் தற்போது 98.25 சதவீதம். 2020 மார்ச் மாதத்தில் இருந்து இதுவே அதிகமாகும்.
கடந்த 24 மணி நேரத்தில் 11,982 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,37,75,086 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.41 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,40,638; கடந்த 263 நாட்களில் இதுவே குறைவானதாகும்
தினசரி பாதிப்பு விகிதம் 0.93 ஆகும். கடந்த 36 நாட்களில் 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 1.25 கடந்த 46 நாட்களாக 2 சதவீதத்துக்கும் குறைவாக உள்ளது.
இதுவரை மொத்தம் 61.72 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770161
(Visitor Counter : 151
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 97.65 கோடி தடுப்பூசி டோஸ்கள் செலுத்தப்பட்டுள்ளன. கடந்த 229 நாட்களில் இது மிக குறைந்த எண்ணிக்கை
கடந்த 24 மணி நேரத்தில் 14,146 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.10 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 19,788 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,34,19,749 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் தற்போது 0.57 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,95,846; கடந்த 220 நாட்களில் இது மிக குறைந்த எண்ணிக்கை.
வாராந்திர பாதிப்பு விகிதம்  கடந்த 114 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 48 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 59.09 கோடி கொவிட் பரிசோதனைகள் செய்யப்பட்டுள்ளன.
(Visitor Counter : 153
பிரதமர் அலுவலகம்
பாரா ஒலிம்பிக் போட்டிகளில், டேபிள் டென்னிஸ் பிரிவில் வெள்ளிப் பதக்கம் வென்ற பாவனா படேலுக்கு, பிரதமர் திரு நரேந்திர மோடி வாழ்த்து
டோக்கியோ பாரா ஒலிம்பிக் போட்டியில், டேபிள் டென்னிஸ் பிரிவில் வெள்ளிப் பதக்கம் வென்ற பாவனா படேலுக்கு பிரதமர், திரு. நரேந்திர மோடி வாழ்த்து தெரிவித்துள்ளார்.
இது குறித்து சுட்டுரையில் பிரதமர் விடுத்துள்ள செய்தியில் கூறியிருப்பதாவது:
‘‘பாவனா படேல் வரலாற்றில் இடம்பிடித்துள்ளார்! வரலாற்றுச் சிறப்புமிக்க வெள்ளிப் பதக்கத்தை நாட்டிற்கு வழங்கியுள்ளார். அதற்காக அவருக்கு வாழ்த்துகள். அவரது வாழ்க்கைப் பயணம் ஊக்கமளிப்பதுடன், விளையாட்டை நோக்கி அதிக இளைஞர்களை ஈர்க்கும். #Paralympics’’
தகவல் மற்றும் ஒலிபரப்பு அமைச்சகம்
52-வது இந்திய சர்வதேச திரைப்பட விழாவின் தொடக்க நிகழ்வில் ஹங்கேரிய இயக்குநர் திரு இஸ்த்வான் ஸாபோவிற்கு சத்யஜித் ரே வாழ்நாள் சாதனை விருது வழங்கி கவுரவிக்கப்பட்டது
சென்னையில் சத்யஜித் ரேவை சந்தித்ததை ஸாபோ நினைவு கூர்ந்தார்
கோவாவில் இன்று  நடைபெற்ற 52-வது இந்திய சர்வதேச திரைப்பட விழாவின் தொடக்க நிகழ்வில் ஹங்கேரிய இயக்குநர் திரு இஸ்த்வான் ஸாபோவிற்கு சத்யஜித் ரே வாழ்நாள் சாதனை விருது வழங்கி கவுரவிக்கப்பட்டது. திரைத்துறையில் அவர் ஆற்றிய சிறப்பான பணிக்காக இந்த அங்கீகாரம் வழங்கப்பட்டது.
காணொலி செய்தி மூலமாக ஏற்புரை நிகழ்த்திய சர்வதேச திரைப்பட ஆளுமையான திரு இஸ்த்வான், “இந்தியர்களுக்கு எனது படங்கள் குறித்து தெரிந்திருப்பதும் அவர்களில் சிலர் அவற்றை விரும்புவதும் எனக்கு பெருமகிழ்ச்சியை தருகிறது,” என்றார்.
சத்யஜித் ரே வாழ்நாள் சாதனையாளர் விருது வழங்கப்பட்டதற்காக நன்றியை வெளிப்படுத்திய திரு இஸ்த்வான் சாபோ, பழம்பெரும் இயக்குநர் சத்யஜித் ரே உடனான தனது சந்திப்பு 30 ஆண்டுகளுக்கு முன்பு சென்னையில் நடந்ததை நினைவு கூர்ந்தார்.
"ரே என்னையும் என் மனைவியையும் இரவு உணவிற்கு அழைத்தார், அந்த சந்திப்பு சிறப்பாக இருந்தது. அவருடைய படங்கள், திரைப்பட தயாரிப்பு மற்றும் எங்கள் தொழிலைப் பற்றி அருமையான விவாதம் நடத்தினோம். அது ஒரு ஆழமான விவாதம், என்னால் அதை மறக்கவே முடியாது,” என்று அவர் மேலும் கூறினார்.
இன்று நடைபெற்ற 52-வது இந்திய சர்வதேச திரைப்பட விழாவின் தொடக்க நிகழ்வில் ஹாலிவுட் இயக்குநர் திரு மார்ட்டின் ஸ்கார்சீஸுக்கும் சத்யஜித் ரே வாழ்நாள் சாதனையாளர் விருது வழங்கப்பட்டது.
நவீன சினிமாவின் முன்னோடிகளில் ஒருவராகக் கருதப்படும் சத்யஜித் ரே, அவர் உலகம் முழுவதும் உள்ள சினிமா ஆர்வலர்களால் பெரிதும் மதிக்கப்படுகிறார்.
நிலக்கரி அமைச்சகம்
அண்மையில் ஐந்து மாநிலங்களில் 10 நிலக்கரி சுரங்கங்களின் ஏலத்தை நிலக்கரித் துறை அமைச்சகம் வெற்றிகரமாக நிறைவு செய்துள்ளது
நிலக்கரித் துறை அமைச்சகம் வர்த்தக ரீதியிலான நிலக்கரிச் சுரங்க ஏலத்தை நிலக்கரிச் சுரங்கங்கள் சிறப்பு  சட்டத்தின் 13 ஆவது பகுதி மற்றும் சுரங்கங்கள் மற்றும் கனிமங்கள்  திருத்தச்  சட்டத்தின் 3 ஆவது பகுதியை 2021 ஆம் ஆண்டு அக்டோபர் 12 ஆம் தேதி தொடங்கியது. இந்த சுரங்கங்களின் மொத்த நிலக்கரி இருப்பு 1,716.211 மில்லியன் டன்னாக இருக்கும்.
வர்த்தக ரீதியிலான நிலக்கரி சுரங்க ஏலத்தின் கீழ், மொத்தமுள்ள 42 நிலக்கரி சுரங்கங்களில் 10 நிலக்கரி சுரங்கங்கள் இதுவரை வெற்றிகரமாக ஏலத்தில் நிறைவு செய்யப்பட்டுள்ளது.
இளைஞர் நலன் மற்றும் விளையாட்டு அமைச்சகம்
புதிய இந்தியா@100-ன் லட்சியங்கள் மற்றும் நம்பிக்கைகளை பூர்த்தி செய்வதற்கான திட்டமாக பட்ஜெட் அமைந்துள்ளது: திரு அனுராக் தாகூர்
மத்திய இளைஞர் நலம் மற்றும் விளையாட்டுத் துறை அமைச்சகத்திற்கு ரூ 3062.60 கோடியை மத்திய பட்ஜெட் 2022-23 ஒதுக்கியுள்ளது. பட்ஜெட் மதிப்பீடு 2021-22 உடன் ஒப்பிடும் போது இது 11.08 சதவீதம்  அதிகமாகும்.
இந்திய இளைஞர்களின் முழு வளர்ச்சிக்கான இளைஞர் நலத் துறையின் கீழ் செயல்படுத்தப்படும் முதன்மை திட்டமான ராஷ்ட்ரிய யுவ சஷக்திகரன் திட்டத்திற்கு முந்தைய ஆண்டை விட ரூ 29 கோடி ரூபாய் கூடுதலாக ஒதுக்கப்பட்டு ரூ 138 கோடியைப் பெற்றுள்ளது.
நாட்டு நலப்பணி திட்டத்திற்கு ரூ 283.50 கோடி வழங்கப்பட்டுள்ளது, 2021-22-ல் இது ரூ 231 கோடியாக இருந்தது. தேசிய மாணவர் படைக்கு ரூ 75 கோடி வழங்கப்பட்டுள்ளது. முந்தயை ஆண்டை விட இது ரூ 18 கோடி அதிகமாகும்.
இந்தியாவில் அடிமட்ட அளவில் விளையாட்டை வளர்ப்பதற்கான முதன்மைத் திட்டமான கேலோ இந்தியாவிற்கு ஒதுக்கப்பட்டுள்ள நிதி பெரும் ஊக்கத்தை அளிக்கிறது. இத்திட்டத்திற்கு முந்தைய பட்ஜெட் மதிப்பிட்டை விட 48.09% அதிகரிப்புடன் 974 கோடி ரூபாய் ஒதுக்கப்பட்டுள்ளது.
ஜம்மு & காஷ்மீரில் விளையாட்டு வசதிகளை மேம்படுத்துவதற்கான ஒதுக்கீடு ரூ 15 கோடியிலிருந்து ரூ 50 கோடியாக உயர்த்தப்பட்டுள்ளது. வடகிழக்கு பகுதிகளில் விளையாட்டு மேம்பாட்டுக்காக ரூ 330.94 கோடி ஒதுக்கப்பட்டுள்ளது, இது கடந்த ஆண்டு இது ரூ 276.19 கோடியாக இருந்தது.
நாட்டிலுள்ள விளையாட்டு வீரர்களுக்கு பயிற்சி மற்றும் வசதிகளை வழங்குவதற்குப் பொறுப்பேற்றுள்ள விளையாட்டுத் துறையின் கீழ் உள்ள தன்னாட்சி அமைப்பான இந்திய விளையாட்டு ஆணையத்திற்கு, 653 கோடி ரூபாய் ஒதுக்கப்பட்டுள்ளது. தேசிய விளையாட்டுக் கூட்டமைப்புகளுக்கான நிதியுதவி ரூ 181 கோடியிலிருந்து ரூ 280 கோடியாக உயர்த்தப்படுவது, விளையாட்டு வீரர்களுக்கு உலகத் தரம் வாய்ந்த வசதிகளை வழங்குவதற்கு விளையாட்டு மற்றும் விளையாட்டுக் கூட்டமைப்புத் துறைக்கு இடையே அதிக ஒத்துழைப்பை இது உறுதி செய்யும். வரவிருக்கும் காமன்வெல்த் மற்றும் ஆசிய விளையாட்டுப் போட்டிகளுக்கான இந்திய விளையாட்டு வீரர்களின் பயிற்சி மற்றும் தயாரிப்புக்கு இது மேலும் உதவும்.
பட்ஜெட் குறித்து கருத்து தெரிவித்த இளைஞர் நலம் மற்றும் விளையாட்டுத் துறை அமைச்சர் திரு அனுராக் தாக்கூர், “புதியஇந்தியா@100-ன் லட்சியங்கள் மற்றும் நம்பிக்கைகளை நிறைவேற்றுவதற்கான திட்டமாக பட்ஜெட் அமைந்துள்ளது,” என்றார்.
இது தவிர, தேசிய ஊக்கமருந்து தடுப்பு முகாமை நாடாவுக்கு 2021-22 பட்ஜெட் மதிப்பீடான ரூ 10 கோடியுடன் ஒப்பிடுகையில், 2022-23-ல் ரூ 17 கோடி  ஒதுக்கப்பட்டுள்ளது. ஊக்கமருந்து எதிர்ப்பு நடவடிக்கைகளை இது மேம்படுத்துவதோடு, இந்தியாவில் விளையாட்டுகளில் உலகத் தரத்தைப் பேணுவதற்கான நமது உறுதிப்பாட்டை வலுப்படுத்தும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1794496
பழங்குடியினர் நலத்துறை அமைச்சகம்
புது நிறுவனங்களில் முதலீடு செய்வதில் சிறந்து விளங்கும் பொதுத்துறை நிறுவனத்துக்கான விருதை டிரைஃபெட் வென்றது
உலக தலைமைத்துவ அமைப்பு மற்றும் விருதுகளின் 19-வது சர்வதேச பதிப்பு மற்றும் நான்காவது இந்திய பதிப்பில் நிர்வாக இயக்குநர் திரு. பிரவிர் கிருஷ்ணா தலைமையிலான இந்திய பழங்குடியினர் கூட்டுறவு சந்தைப்படுத்துதல் வளர்ச்சி கூட்டமைப்பு  நான்கு விருதுகளை வென்றது.
2021 பிப்ரவரி 17 அன்று மும்பையில் நடைபெற்ற நிகழ்ச்சியில் இவ்வருடத்திற்கான வர்த்தக தலைமைக்கான  விருதை தி எக்கனாமிக் டைம்ஸ் வழங்கியது.
நாடு முழுவதிலுமுள்ள பழங்குடி மக்களின் வாழ்வை மாற்றியமைப்பதில் டிரைஃபெட் எடுத்து வரும் சிறப்பான முயற்சிகளை அங்கீகரிக்கும் விதமாக, நிறுவன விருது பிரிவில் புது நிறுவனங்களில் முதலீடு செய்வதில் சிறந்து விளங்கும் பொதுத்துறை நிறுவனத்துக்கான விருதை டிரைஃபெட் வென்றது
சிறந்த தலைமை செயல் அதிகாரி, இவ்வருடத்தின் சிறந்த வியாபார நிர்மாணிப்பாளர்  மற்றும் சிறந்த தொழில்முனைவோர் ஆகிய மூன்று விருதுகளை திரு. பிரவிர் கிருஷ்ணா வென்றார்.
ஒட்டுமொத்த பழங்குடியினரின் வாழ்வாதார மேம்பாடு மற்றும் அவர்களை தற்சார்பு ஆக்குவதில் திரு. பிரவிர் கிருஷ்ணாவின் தலைமைத்துவம் மற்றும் டிரைஃபெட்டின் பங்களிப்பை அங்கீகரிக்கும் வகையில் இந்த விருதுகள் அமைந்துள்ளன.
பழங்குடியினருக்கு அதிகாரமளிப்பதற்காக கடந்த மூன்று வருடங்களில் பல்வேறு முக்கிய திட்டங்களை டிரைஃபெட் செயல்படுத்தி வருகிறது. வன் தன் திட்டம், பழங்குடியினர் பொருட்களுக்கு குறைந்தபட்ச ஆதரவு விலை திட்டம், ஆதி மகோத்சவ், கண்காட்சிகள் என்று பல்வேறு திட்டங்களை டிரைஃபெட் வெற்றிகரமாக செயல்படுத்தி வருகிறது.
மத்தியப் பிரதேசத்தை சேர்ந்த 1987 பிரிவு இந்திய ஆட்சிப் பணி அதிகாரியான திரு. கிருஷ்ணா, ஃபேம் இந்தியா, ஆசியா போஸ்ட் மற்றும் பிஎஸ்யு வாட்ச் ஆகியவற்றால் மிகவும் செல்வாக்கு மிக்க 50 இந்தியர்களில் ஒருவராக 2000-ம் ஆண்டு அறிவிக்கப்பட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699069(Visitor Counter : 125
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட் தடுப்பு நடவடிக்கையில் மக்களின் ஒத்துழைப்பும் இன்றியமையாதது: டாக்டர் ஜித்தேந்திர சிங்
ஜம்மு காஷ்மீரின் உதம்பூர்-கதுவா-தோடா மக்களவை தொகுதிக்கு உட்பட்ட 6 மாவட்டங்களைச் சேர்ந்த தன்னார்வலர்களுடன், கொவிட் தொடர்பான பிரச்சனைகள் குறித்து மத்திய அமைச்சர் டாக்டர் ஜித்தேந்திர சிங் இன்று விரிவான பேச்சுவார்த்தை நடத்தினார். அப்போது அவர் கூறியதாவது:
கொவிட் தடுப்பு நடவடிக்கையில் மருத்துவ மற்றும் நிர்வாக நடவடிக்கைளுடன், மக்களின் நடவடிக்கைகள் மற்றும் ஒத்துழைப்பும் சமஅளவில் இன்றியமையாதது. முன்னெச்சரிக்கை நடவடிக்கைகள், பீதியடையாமல் இருப்பது ஆகியவை இந்த தொற்றுக்கு எதிரான போராட்டத்தில் முக்கியமானது. அத்தியாவசிய மருந்துகள் மற்றும் ஆக்ஸிஜன் போன்றவற்றை தேவையில்லாமல் வாங்கி பதுக்க வேண்டாம் என்ற விழிப்புணர்வை சமுதாய தலைவர்கள் ஏற்படுத்த வேண்டும். இவ்வாறு பதுக்குவது மனிதநேயத்துக்கு எதிரான குற்றம்.
கதுவா, உதம்பூர், தோடா, ரம்மன் மற்றும் கிஸ்த்வர் ஆகிய பகுதிகளில் ஆக்ஸிஜன் ஆலைகள் நிறுவப்பட்டுள்ளது திருப்தி அளிக்கிறது. ஆக்ஸிஜன் சிலிண்டர்கள் மற்றும் வென்டிலேட்டர்களை தணிக்கை செய்வது, ஆபத்தான நிலையில் இருக்கும் நோயாளிகளுக்கு அவைகள் சம அளவில் கிடைப்பதை உறுதி செய்யும்.
கொவிட் தடுப்பூசி போடுவதற்கு அதிக முன்னுரிமை அளிக்க வேண்டும். இது குறித்து மாவட்ட நிர்வாகத்துடன் இணைந்து விழிப்புணர்வை ஏற்படுத்த வேண்டும்.
எனது தொகுதிக்கு இந்த வாரம், ஒரு டிரக்கில் கொவிட் நிவாரணப் பொருட்கள் அனுப்பப்பட்டன. 2வது கட்ட நிவாரணப் பொருட்கள் அடுத்த வாரம் அனுப்பிவைக்கப்படும்.
இவ்வாறு அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718642
மத்திய அமைச்சரவை
பாட்னாவில் உள்ள ஜெய பிரகாஷ் நாராயண் சர்வதேச விமான நிலைய விரிவாக்கம்/மேம்பாட்டுப் பணிக்காக பீகார் அரசின் 11.35 ஏக்கர் நிலத்தை இந்திய விமான நிலையங்கள் ஆணையத்துடன் பரிமாறிக்கொள்வதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், இந்திய விமான நிலையங்கள் ஆணையத்துக்கு 11.35 ஏக்கர் நிலத்தை, அனிசாபாத்தில் உள்ள இந்திய விமான நிலையங்கள் ஆணையத்தின் நிலத்துக்கு இணையாக பகிர்ந்துகொள்ள ஒப்புதல் அளிக்கப்பட்டது. பாட்னா விமான நிலையத்தில் திட்டமிடப்பட்டுள்ள இந்த நிலம், விமான நிலைய விரிவாக்கப் பணிகள் மற்றும் புதிய முனைய கட்டிடத்துடன் அதுதொடர்பான கட்டமைப்புகளை ஏற்படுத்துவதற்கு பயன்படுத்தப்படும். நிலத்தை பரிமாறிக் கொள்வதற்கு மாநில அரசும் கொள்கை அடிப்படையில் ஒப்புக் கொண்டுள்ளது.
இந்த புதிய முனைய கட்டிடம், ஆண்டுதோறும் 30 லட்சம் பயணிகளை கையாளும் வகையில் இருக்கும். இது விமான நிலையத்தின் திறனை வலுப்படுத்துவதோடு மட்டுமல்லாமல், பொதுமக்களுக்கு வசதியாகவும் இருக்கும்.
பின்னணி:
விமான நிலையத்தை ஆண்டுதோறும் 15 லட்சம் பயணிகள் பயன்படுத்தி வரும் நிலையில், பாட்னா விமான நிலையத்தில் ஏற்கனவே உள்ள முனையக் கட்டிடம், 5 லட்சம் பயணிகள் மட்டுமே கையாளும் திறனைப் பெற்றுள்ளது. இதன் காரணமாக, ஏற்கனவே உள்ள கட்டிடத்தில் கூட்ட நெரிசல் நிலவிவருகிறது.
சிறப்பு சேவைகள் மற்றும் கட்டுரைகள்
அனைத்து இந்திய மொழிகளிலும் பாரதியின் வாழ்க்கை வரலாறு மொழிபெயர்க்கப்படவேண்டும்: துணைவேந்தர் குர்மீத் சிங்
புதுவைப் பல்கலைக்கழகத்தின் சுப்பிரமணிய பாரதியார் தமிழ்மொழி மற்றும் இலக்கியப்புலம் சார்பாக, பாரதியின் நூற்றியோராவது நினைவு நாள் 12.09.2022 அன்று அனுசரிக்கப்பட்டது. இந்நிகழ்வில், 1944ஆம் ஆண்டு வ.ரா. எழுதிய மகாகவி பாரதியார் வாழ்க்கை வரலாற்று நூல், ஆங்கிலத்தில் மொழிபெயர்த்த அம்ஷன்குமார் மொழிபெயர்ப்பில் ‘சுப்பிரமணிய பாரதி : ஏ பயோகிராபி பை வ.ரா.’ எனும் தலைப்பில் வெளியிடப்பட்டது.
புதுவைப் பல்கலைக்கழகத் துணைவேந்தர் குர்மீத் சிங் நூலை வெளியிட, கலையியல் புலமுதன்மையர் கிளமண்ட் ச.லூர்து முதல் படியினைப் பெற்றுக் கொண்டார். ஆங்கிலத்துறைத் தலைவர் த.மார்க்ஸ் நூல் குறித்த அறிமுகவுரையை ஆற்றினார்.
சிறப்புரை ஆற்றிய துணைவேந்தர் குர்மீத் சிங், “இந்திய விடுதலைக்காகப் பாடுபட்டவர்களுள் சுப்பிரமணிய பாரதியார் முதன்மையானவர். தொழில்நுட்பம் வளர்ச்சிப் பெறாத அன்றைய காலகட்டத்திலேயே, எழுத்தை ஆயுதமாக்கியவர் மகாகவி பாரதி; தன் பாடல்களால் இளைஞர்களின் குருதியில் புரட்சியின் கீதத்தைப் பாடியவர்; தமிழ், தெலுங்கு, பிரெஞ்சு, வங்காளம் உள்ளிட்ட பல்வேறு மொழிகளில் புலமைமிக்கவர். அப்படிப்பட்ட பாரதியின் நூல் இன்று ஆங்கிலத்தில் வெளிவருவது ஒரு வரலாற்று நிகழ்வு. இதற்காக இந்த நூலை ஆங்கிலத்தில் மொழிபெயர்த்த ஆவணப்பட இயக்குநரும் எழுத்தாளருமான அம்ஷன்குமாரை மனதாரப் பாராட்டுகிறேன். வ.ரா. எழுதிய பாரதியின் வாழ்க்கை வரலாறு பிற இந்திய மொழிகளிலும் மொழிபெயர்க்கப்படவேண்டும்” என்று கூறினார்.
மொழிபெயர்ப்பாளர் அம்ஷன்குமார் உரையாற்றுகையில், ஆங்கில வழிக் கல்வியை மிகக் கடுமையாக எதிர்த்த போதிலும், பாரதி பல்வேறு ஆங்கிலக் கவிஞர்களை ஆழமாகக் கற்றவராவார். ஷெல்லியை உணர்ந்த அவர். தன் பெயரையே ஷெல்லிதாசன் எனப் புனைபெயராக்கிக் கொண்டவர். ஆங்கிலத்தின் மீது கடுமையான விமர்சனம் இருந்தாலும், நம்மாழ்வாரின் பாடல்கள் உட்படப் பல்வேறு கவிதைகளை ஆங்கிலத்தில் மொழிபெயர்த்தார் பாரதியார். வ.ரா.வின் பாரதியின் வாழ்க்கை வரலாற்று நூல், நடுநிலைத் தன்மையுடன் எழுதப்பட்டது. தமிழ் கூறும் நல்லுலகம் இந்த நூலுக்கு ஆதரவு நல்குமென எதிர்பார்க்கிறேன்” எனக் குறிப்பிட்டார்.
விழாவில் பாரதியின் இறைக் கோட்பாடு என்னும் தலைப்பில் பேரா.நா.இளங்கோ உரையாற்றினார். நிகழ்வுக்கான ஏற்பாடுகளைப் பல்கலைக்கழக இணைப்பேராசிரியர் பா.ரவிக்குமார் ஒருங்கிணைத்தார். தமிழ்த்துறைப் பேராசிரியர்கள், ஆய்வாளர்கள், முதுகலை மாணவர்கள் பெருமளவில் கலந்துகொண்டதாக பல்கலைக்கழகத்தின் உதவிப்பதிவாளர் கி.மகேஷ் வெளியிட்டுள்ள செய்திக் குறிப்பில் கூறப்பட்டுள்ளது.